എന്തും വിളിച്ചു പറയാം എന്ന രീതി വച്ചു പൊറുപ്പിക്കില്ല കണ്ണൂര് ഡി സി സി പ്രസിഡന്റ് എന്തും വിളിച്ചു പറയാം എന്ന രീതി വച്ചു പൊറുപ്പിക്കില്ലെന്ന് കണ്ണൂര് ഡി സി സി പ്രസിഡന്റ് മാര്ട്ടിന് ജോര്ജ്.പാര്ട്ടി വിരുദ്ധ പ്രവര്ത്തനമുണ്ടായാല് കര്ശന നടപടി സ്വീകരിക്കുമെന്നും അദ്ദേഹം നേതാക്കള്ക്ക് താക്കീത് നല്കി. അതേസമയം ഡിസിസി പട്ടിക പുറത്ത് വന്നതിന് പിന്നാലെ കോണ്ഗ്രസില് ഭിന്നാഭിപ്രായം രൂക്ഷമാണ്. ഡിസിസി പട്ടികയില് കേരളത്തില് ഫലപ്രദമായ ചര്ച്ച നടന്നിട്ടില്ലെന്ന് ചെന്നിത്തലയും ഉമ്മന്ചാണ്ടിയും ഒരേ സ്വരത്തില് പറഞ്ഞു. തുടര്ന്ന് ഇരുവരെയും രൂക്ഷമായ ഭാഷയില് തള്ളി പറഞ്ഞ് വി ഡി സതീശന് അടക്കമുള്ള നേതാക്കന്മാര് രംഗത്തെത്തി. സംസ്ഥാനത്തിന്റെ വിവിധയിടങ്ങളില് ഡി സി സി പട്ടികയെ ചൊല്ലി പ്രതിഷേധം ശക്തമാണ്. പത്തനംതിട്ട ഡിസിസി ഓഫിസില് കരിങ്കൊടിയും പോസ്റ്ററുകളും പ്രത്യക്ഷപ്പെട്ടു. പി.ജെ.കുര്യനും ആന്്റോ ആന്്റണി എം.പിക്കുമെതിരെ പ്രതിഷേധം ശക്തമാണ്.പുതിയ ഡിസിസി പ്രസിഡന്്റ് സതീഷ് കൊച്ചുപറമ്ബില് സജീവ പ്രവര്ത്തകനല്ലെന്നും തിരുവല്ലയിലെ യു ഡി എഫ് സ്ഥാനാര്ഥിയെ തോല്പ്പിക്കാന് ശ്രമിച്ചുവെന്നും പോസ്റ്ററില് ആരോപണം ഉയരുന്നു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക